**โครงการประชุมวิชาการ เนื่องในวันสถาปนาคณะทันตแพทยศาสตร์**

**หลักการและเหตุผล**

คณะทันตแพทยศาสตร์ มหาวิทยาลัยศรีนครินทรวิโรฒ ได้รับการสถาปนาคณะทันตแพทยศาสตร์ เมื่อวันที่ 24 สิงหาคม 2537 จวบจนปัจจุบันดำเนินการมาครบรอบ 29 ปี ในโอกาสนี้จึงได้จัดโครงการประชุมวิชาการ เนื่องในวันสถาปนาคณะทันตแพทยศาสตร์ขึ้น เพื่อเป็นการส่งเสริมบรรยากาศแห่งการเรียนรู้ตลอดชีวิต ของบุคลากร ศิษย์เก่า และศิษย์ปัจจุบันคณะทันตแพทยศาสตร์ ทั้งเป็นการเฉลิมฉลองในโอกาสวันสำคัญแห่งการก่อตั้งคณะทันตแพทยศาสตร์ ตลอดจนจะได้มีโอกาสทำบุญเนื่องในวันคล้ายวันสถาปนาคณะฯ เพื่อเป็นการรักษาไว้ซึ่งขนบธรรมเนียมประเพณีอันดีงามและสิริมงคลแก่คณะทันตแพทยศาสตร์ มหาวิทยาลัยศรีนครินทรวิโรฒ ในการดำเนินงานให้บริการทางทันตกรรมและผลิตบัณฑิตที่มีคุณภาพต่อไป

**วัตถุประสงค์**

1. เพื่อให้อาจารย์ บุคลากร ศิษย์เก่า ศิษย์ปัจจุบันได้รับความรู้จากการบรรยายของวิทยากร
2. เพื่อส่งเสริมให้อาจารย์ บุคลากร ศิษย์เก่า ศิษย์ปัจจุบันของคณะทันตแพทยศาสตร์ ตระหนักถึงความสำคัญของสถาบัน และสร้างเสริมความสามัคคีในหมู่คณะ
3. เพื่อสืบทอดขนบธรรมเนียมประเพณีอันดีงามและเป็นสิริมงคลแก่บุคลากรทุกฝ่ายของคณะทันตแพทยศาสตร์

**ผู้รับผิดชอบโครงการ**

คณะทันตแพทยศาสตร์ มหาวิทยาลัยศรีนครินทรวิโรฒ

**วันเวลาและสถานที่**

วันที่ 23 สิงหาคม 2567 เวลา 7.00 – 16.00 น. ณ คณะทันตแพทยศาสตร์ มหาวิทยาลัยศรีนครินทรวิโรฒ

**ผู้เข้าร่วมโครงการ**

1. บุคลากรและอาจารย์ คณะทันตแพทยศาสตร์
2. นิสิตปัจจุบันคณะทันตแพทยศาสตร์
3. ศิษย์เก่าคณะทันตแพทยศาสตร์

**การประเมินโครงการ**

แบบสอบถามความพึงพอใจของผู้เข้าร่วมโครงการ

**งบประมาณจากเงินรายได้คณะทันตแพทยศาสตร์ ประจำปีงบประมาณ พ.ศ.2568**

1. ค่าตอบแทนวิทยากรจากภายนอก (1,200 บาท x 3 ชั่วโมง) 3,600 บาท
2. ค่าพาหนะเดินทางวิทยาการ (เหมาจ่าย) 5,000 บาท
3. ค่าอาหารว่างและเครื่องดื่ม (300 ราย x 40 บาท x 2 มื้อ) 24,000 บาท
4. ค่าใช้จ่ายสำหรับพิธีสงฆ์ 15,000 บาท
5. ค่าวัสดุสำนักงาน 2,400 บาท

**รวมทั้งสิ้น 50,000 บาท**

**ทั้งนี้ขอถัวจ่ายทุกรายการ**

**ผลที่คาดว่าจะได้รับ**

1. บุคลากรทุกฝ่ายได้รับความรู้จากวิทยากรที่มาบรรยาย
2. อาจารย์ บุคลากร และนิสิตของคณะทันตแพทยศาสตร์ ตระหนักถึงความสำคัญของวันสถาปนาคณะ และเกิดความสามัคคีในหมู่คณะ
3. บุคลากรทุกฝ่ายของคณะทันตแพทยศาสตร์ ได้ทำบุญสืบทอดประเพณีอันดีงามร่วมกัน